《喜迁莺（寿杨韩州·正月初五）》
宋代·杜东

生申华席。便占却新春，前头五日。椒颂梅英，金幡彩缕，好个早春天色。使君以仁得寿，和气融春无极。人总道，是阳春有脚，恩浮南国。应看，丹诏下，昨夜天边，初报春消息。日转黄麾，风生绛伞，春殿龙颜咫尺。共庆一堂嘉会，万宇同沾春泽。祝眉寿，便从今细数，好春千亿。

作者简介：杜东，字晦之，号月渚（《诗家鼎脔》卷上），邵武（今属福建）人。宁宗嘉定七年（一二一四）进士。事见清光绪《邵武府志》卷一八、一九。今录诗三首。